আজিজ খানের পক্ষ থেকে বলা হচ্ছে, ফোর্বস সম্পদের যে হিসাব দিয়েছে তা শুধু সামিটের বিদ্যুৎ ব্যবসার। এখানে অন্যান্য খাতের ব্যবসার সম্পদের হিসাব যুক্ত হয়নি। সামিটের প্রধান জনসংযোগ কর্মকর্তা মোহসেনা হাসান জানান, “তালিকায় আজিজ খানের শুধুমাত্র ‘পাওয়ার এসেট’ বিবেচনায় নেওয়া হয়েছে, যার মূল্য ৯১০ মিলিয়ন ডলার। বাংলাদেশে তার পারিবারিক সম্পদের পরিমাণ ১.৫ বিলিয়ন ডলারের সমান।” অনুভূতি ব্যক্ত করতে গিয়ে আজিজ খান বলেছেন, “তালিকায় আসতে পেরে আমি অত্যন্ত সন্তুষ্ট ও খুশি হয়েছি।”